

|  |
| --- |

| **Kristianslyst**8. juli 2024Medarbejder: lok |
| --- |

# Nyhedsbrev til beboere og pårørende februar 2025

**Centralisering af den varme madproduktion:**
Som vi tidligere har fortalt, skal vi producere mad til andre plejecentre, når vores nye køkken er færdigombygget.

Mens ombygningen står på, er vores køkkenpersonale flyttet ud i afdelingskøkkenerne for at lave mad til vores egne beboere. Det betyder, at køkkenområdet i Eng og Park nu er køkkenpersonalets arbejdssted.

Det bliver lidt trangt, men vi er sikre på, at det nok skal gå.

Vi forventer, at vores nye produktionskøkken står færdigt i efteråret 2025.

Når produktions køkkenet står færdigt, kommer vi til at producere ca. 300 portioner varm mad dagligt i gennemsnit.
Maden leveres efterfølgende ud til de andre plejecentre – og til vores egne afdelinger – som køl og frost mad med levering 2 gange om ugen.

Det betyder også, at vores personalegruppe i køkkenet øges fra 4 medarbejdere til 12 medarbejdere plus 1 elev. De nye medarbejdere kommer fra andre køkkener i kommunen.

En meget spændende proces, som helt sikkert ender godt efter en del forandringer.

**Mikrobetaling:**
Vores udstyr til at blive kontantløse er nu ved at være klart.

Det betyder, at der fremover kun kan betales med Thisted kort eller visa dankort. Dvs. mobilepay og kontanter udgår.

I vil kunne betale frisører mfl. med dankort og Thisted kort på terminalen, som personalet betjener.

Thisted kortet kan købes på kontoret ved os, og det koster ca. 15 kr.

**Bruger-pårørende råd:**Vi har ledige pladser i vores bruger-pårørende råd. Vi mødes 2-4 gange om året.
På møderne drøfter vi overordnede sager – f.eks. sommerferie for beboerne, aktiviteter osv.
Har du lyst til at være med i bruger-pårørende råd, er du velkommen til at kontakte Lise på telefon 99173942 eller på mail lok@thisted.dk

Vi har lige haft møde i rådet. På mødet snakkede vi bl.a. om de forandringer, der sker med køkkenet det næste halvårs tid, ture for beboerne, ideer til aktiviteter mm. Det var et rigtig godt møde.

**Sommerferien i Slette Strand**
Der er begrænset antal pladser – især til kørestolsbrugere. Vi forsøger derfor at invitere forskellige beboere med fra år til år.

| Med venlig hilsen |
| --- |

Lise Ørbæk Knudsen Maja Balle Bjerrum

Plejecenterleder Assisterende centerleder

lok@thisted.dk mbbj@thisted.dk

99173942 40357422